नई दिल्ली: अपने भड़काऊ भाषणों के लिए जाने जाने वाले विवादित इस्लामिक उपदेशक जाकिर नाइक आज भारत वापस लौट सकता है। मलयेशियाई पुलिस ऑफिसर ने जाकिर नाईक के प्रत्यर्पण की पुष्टि की है, हालांकि जाकिर नाइक ने भारत आने से इंकार किया है। गौरतलब है कि जाकिर नाइक पर राष्ट्रीय जांच एजेंसी ने 2017 में आपराधिक मामला दर्ज किया था। जाकिर नाइक पर सांप्रदायिक अशांति फैलाने, मनी लॉन्ड्रिंग जैसे आरोप हैं और वो इन मामलों में बांछित है। ज़ाकिर नाइक ने 2016 में ही भारत छोड़ दिया था, और वह मलेशिया में रह रहा था।